Държавен вестник, бр. 109, 2025 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  109
6. номера на ТАРГЕТ2-Ценни книжа спе­
циалната парична сметка в ТАРГЕТ на при­
обретателя, съответно на заемополучателя;
7. номера на емисията на ДЦК, предмет 
на сделката;
8. номиналната стойност на прехвърляните 
ДЦК (цифром), която трябва да е най-малко 
1 eвро и да е кратна на 0.01 евро; 
9. цената, по която се прехвърлят (придо­
биват) ДЦК (цифром);
10. вальора;
11. вальора и цената (цифром) на обратното 
изкупуване (за репо сделки);
12. вальора на падежа на заема.
(3) В случаите, когато исканията по ал. 1 
се отнасят за сделки/операции с ДЦК по 
реда на чл. 15, ал. 1, т. 3 и 4 без движение 
по ТАРГЕТ2-Ценни книжа специалните па­
рични сметки в ТАРГЕТ на прехвърлителя 
и приобретателя, съответно на заемодателя 
и заемополучателя, на мястото на цената в 
искането не се посочва такава.
(4) Исканията по ал. 1 се изпращат в БНБ 
и се обработват в рамките на системния ден 
на ЕСРОТ. Получените искания се подлагат 
незабавно на входяща проверка, включва­
ща проверка на техния формат съгласно 
приложенията към наредбата, проверка на 
ключови думи, идентифициращи съответните 
реквизити, и проверка на датата и часа на 
получаване. В случай че се установи греш­
ка, искането се отхвърля, като се изпраща 
съобщение до участника. Участниците могат 
да изпращат нови искания за същите сделки, 
като за по-нататъшна обработка се допускат 
само преминалите успешно входяща проверка.
Чл. 20. (1) При успешна входяща провер­
ка по реда на чл. 19, ал. 4 БНБ проверява 
дали данните, съдържащи се в исканията, 
съвпадат. В рамките на системния ден на 
ЕСРОТ участниците могат да анулират свои 
искания, данните в които не са съвпаднали 
до деня на вальора на сделката, посочен в 
искането. В случай че до приключването на 
системния ден на ЕСРОТ в деня на вальора 
данните в исканията не са съвпаднали, се 
отказват, като участниците се уведомяват за 
причините за това.
(2) В случай че данните в исканията съвпа­
дат, исканията стават неотменяеми. Българ­
ската народна банка проверява в регистрите по 
чл. 14, ал. 7 дали прехвърлителят, съответно 
заемодателят, притежава ДЦК, предмет на 
сделката, и дали не са блокирани. Същата 
проверка се извършва и в деня на вальора 
на обратното изкупуване, съответно вальора 
на падежа на заема. 
(3) В случай че предпоставките по ал. 2 
не са налице до приключване на системния 
ден на ЕСРОТ, БНБ, дирекция „Фискални 
услуги“, предприема действия по реда на глава 
четвърта „а“ от Наредба № 31 от 2007 г. за 
сетълмент на държавни ценни книжа.
(4) При наличие на предпоставките по ал. 2 
БНБ служебно задължава ТАРГЕТ2-Ценни 
книжа специална парична сметка в ТАРГЕТ 
на приобретателя и заверява ТАРГЕТ2-Ценни 
книжа специална парична сметка в ТАРГЕТ 
на прехвърлителя със сума, равна на посоче­
ната в исканията цена на сделката, съответно 
заверява сметката за сетълмент на ДЦК на 
приобретателя, съответно на заемополучате­
ля, задължава сметката за сетълмент на ДЦК 
на прехвърлителя, съответно на заемодателя, 
и отразява в регистрите по чл. 14, ал. 7 дви­
жението на ДЦК с посочения в исканията 
вальор. В случаите по чл. 19, ал. 3 операции 
по ТАРГЕТ2-Ценни книжа специалните па­
рични сметки в ТАРГЕТ на прехвърлителя 
и приобретателя, съответно на заемодателя 
и заемополучателя, не се извършват, като по 
сметките за сетълмент на ДЦК и в регистъра 
се отразява само движението на ДЦК.
(5) Ако приобретателят не разполага с 
необходимите средства по ТАРГЕТ2-Ценни 
книжа специална парична сметка в ТАРГЕТ до 
приключването на системния ден на ЕСРОТ, 
БНБ, дирекция „Фискални услуги“, предпри­
ема действия по реда на глава четвърта „а“ 
от Наредба № 31 от 2007 г. за сетълмент на 
държавни ценни книжа.
Чл. 21. Българската народна банка из­
праща, по искане на участниците в ЕСРОТ, 
извлечение от регистрите по чл. 14, ал. 7, 
което отразява размера и/или движението 
на притежаваните от тях и общо от техни 
клиенти ДЦК.
Раздел III
Сделки с държавни ценни книжа между 
участници в ЕСРОТ и техни клиенти и между 
клиенти на участници в ЕСРОТ
Чл. 22. (1) Във водените от БНБ регистри 
на участниците в ЕСРОТ по чл. 14, ал. 7 се 
отразяват сделки по чл. 15, ал. 1 между участ­
ници и техни клиенти и между клиенти на 
участници въз основа на искания/уведомле­
ния, изпратени от участниците.
(2) Участниците уведомяват не по-късно 
от края на системния ден на ЕСРОТ, БНБ, 
дирекция „Фискални услуги“, за вальора, 
номера на емисията и номиналната стойност 
на ДЦК, които са прехвърлили, съответно 
предоставили назаем на свои клиенти, съ­
ответно са изкупили, съответно получили 
назаем от тях, преди падежа на книжата и 
вальора на обратно изкупуване (продажба), 
ако има предварителна уговорка за това, 
съответно вальора на падежа на заема (при­
ложения № 15, 16, 17 или 18).
(3) Участниците, сключили договор с 
Министерството на финансите за продажба 
на ДЦК с целево предназначение за инвес­